paragraph_text: Brojne vrste majmuna Starog svijeta imaju razne anatomske osobitosti. Tako sakati majmuni imaju samo krnji palac (po čemu su dobili ovo ime, jer se ranije mislilo, da je to posljedica nekih ozljeda) čime su bolje prilagođeni životu u krošnjama stabala; dok dugorepi nosan ima izuzetno velik nos, dotle ga vrste iz roda Rhinopithecus gotovo i nemaju; penis mužjaka mandrila je crven, a skrotum im je ljubičaste boje, dok na licu ima pruge istih boja kao genitalije a razvija se samo kod dominantnog mužjaka unutar skupine više mužjaka.